b'\n_START_ARTICLE_\nJosip Bizjak\n_START_SECTION_\n\xc5\xbdivljenje in delo\n_START_PARAGRAPH_\nGlasbi in umetnosti se je posvetil kot amaterki delavec, \xc4\x8deprav je v Parizu nekaj \xc4\x8dasa \xc5\xa1tudiral balet in moderni ples. Leta 1906 se je vrnil v Trst. Tu je pridobljene izku\xc5\xa1nje in znanje prenesel na oder. Organiziral je ve\xc4\x8d plesnih in glasbenih prireditev. Med drugimi je leta 1913 z dvema skupinama baletk in plesalcev predstavil ples\xc2\xa0\xc2\xbbLutke\xc2\xab\xc2\xa0v tr\xc5\xbea\xc5\xa1kem Narodnem domu in \xc5\xa1panski ples\xc2\xa0\xc2\xbbcastellas\xc2\xab\xc2\xa0v \xc4\x8ditalnici pri Sv. Jakobu. Tudi po koncu 1. svetovne vojne je nadaljeval z glasbenim delom, predvsem z dirigiranjem slovenskim glasbenim ansamblom. leta 1925 se je zaradi fa\xc5\xa1isti\xc4\x8dnega pritiska izselil v Jugoslavijo. V Beogradu je do leta 1939 sodeloval pri zdru\xc5\xbeenju slovenskih emigrantov iz Julijske krajine. Pripravljal je prireditve in nastope zborov, orkestrov pa tudi zahtevne koncerte.'